Diari Oficial de la Generalitat Valenciana


Sumari del DOGV 8584, del 04-07-2019 (2019/6286)

RESOLUCIÓ de 17 de juny de 2019, del director general de Centres i Personal Docent, per la qual s'actualitza el model de document administratiu per a formalitzar el concert educatiu de l'Ordre 2/2019, de 17 de gener, de la Conselleria d'Educació, Investigació, Cultura i Esport, per la qual es desenvolupa el règim de concerts educatius i es regula el sistema de pagament delegat dels centres docents privats concertats de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8584

Data del DOGV
:   04-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/6286


Data del document
:   17-06-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 17 de juny de 2019, del director general de Centres i Personal Docent, per la qual s'actualitza el model de document administratiu per a formalitzar el concert educatiu de l'Ordre 2/2019, de 17 de gener, de la Conselleria d'Educació, Investigació, Cultura i Esport, per la qual es desenvolupa el règim de concerts educatius i es regula el sistema de pagament delegat dels centres docents privats concertats de la Comunitat Valenciana. [2019/6286]  
L'article 8.1 de l'annex del Decret 6/2017, de 20 de gener, del Consell, pel qual s'aprova el Reglament de concerts educatius en la Comunitat Valenciana, estableix que els concerts educatius es formalitzaran en un document administratiu electrònic d'acord amb el model fixat per les instruccions de la persona titular de la direcció general amb competències en centres docents a les quals es refereix la disposició final primera d'aquest decret.  
L'annex I de l'Ordre 2/2019, de 17 de gener, de la Conselleria d'Educació, Investigació, Cultura i Esport, per la qual es desenvolupa el règim de concerts educatius i es regula el sistema de pagament delegat dels centres docents privats concertats de la Comunitat Valenciana, va determinar el model de document a subscriure per part de l'Administració educativa i de la titularitat dels centres docents.  
La disposició final primera d'aquesta ordre faculta la persona titular de la direcció general competent en centres docents per a modificar l'annex I fi d'adequar-lo a les successives convocatòries de concerts educatius, per la qual cosa s'estima convenient la modificació del model de document administratiu a subscriure, amb la finalitat d'adequar-lo a la convocatòria de 2019, buscant una major claredat i concreció en els termes i conceptes de la seua redacció.  
  
Per això, i en virtut de les facultats conferides per la disposició final primera de l'Ordre 2/2019 citada anteriorment, i l'article 10 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Únic  
Reproduir el model de document administratiu de concert a subscriure com a annex d'aquesta resolució.  
  
La present resolució produirà efectes des de l'endemà de la seua publicació en el Diari Oficial de la Generalitat Valenciana.  
De conformitat amb els articles 106, 121 i 122 de la Llei 39/2015, d'1 d'octubre, del procediment administratiu comú de les administracions públiques, contra el present acte, es podrà interposar recurs d'alçada davant la Secretaria Autonòmica d'Educació i Investigació en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
Tot això sense perjudici de qualsevol altre recurs que la persona interessada vulga interposar.  
  
València, 17 de juny de 2019.- El director general de Centres i Personal Docent: José Joaquín Carrión Candel.  
  
  
ANNEX  
Model de document administratiu de concert  
  
D'una part, (nom i cognoms) ..., director/directora territorial de la Conselleria d'Educació, Investigació, Cultura i Esport a (província) ..., per delegació del conseller d'Educació, Investigació, Cultura i Esport, en virtut de l'article 8 del Decret 6/2017, de 20 de gener, del Consell, pel qual s'aprova el Reglament de concerts educatius a la Comunitat Valenciana i es convoca el procés general d'accés o renovació.  
  
I d'una altra, (nom i cognoms) ..., amb DNI núm. (...), en qualitat de titular/representant del centre docent privat (denominació del centre) ..., de (municipi) ..., inscrit en el Registre de Centres Docents de la Comunitat Valenciana amb codi (...), i domicili a (adreça) ..., de (localitat) ...  
EXPOSEN  
Amb data (...) es va publicar en el Diari Oficial de la Generalitat Valenciana (DOGV...) la Resolució de (...).  
A l'efecte de formalitzar l'esmentat concert educatiu, ambdues parts subscriuen el present document administratiu, de conformitat amb les següents  
  
CLÀUSULES  
  
Primera. Les ensenyances que es concerten al (denominació del centre)..., amb caràcter definitiu o provisional, segons corresponga, són les següents:  
Ensenyances, nivells, cursos i unitats concertades (...)  
Def = unitats concertades amb caràcter definitiu (clàusula segona)  
  
Prov = unitats concertades amb caràcter provisional (clàusula segona)  
El concert que se subscriu en virtut d'aquest document substituirà el concert previ del curs (...) que tinguera el centre, en els ensenyaments indicats.  
  
Segona. El concert amb caràcter definitiu de les unitats indicades en la clàusula anterior, s'iniciarà en el curs acadèmic (...) fins a la pròxima renovació general.  
Les unitats concertades amb caràcter provisional tindran la duració improrrogable d'un curs escolar, és a dir, fins a la finalització del curs (...).  
  
Tercera. En virtut del concert educatiu, l'Administració s'obliga a l'assignació de fons públics per al sosteniment del centre privat concertat, dins de la quantia global establida en els Pressupostos de la Generalitat, en funció dels mòduls econòmics per unitat escolar i nivell educatiu que es fixen anualment en la Llei de Pressupostos de la Generalitat Valenciana  
Així mateix, el centre privat concertat s'obliga al compliment de la Resolució de 12 de juny de 2018, de la Conselleria d'Educació, Investigació, Cultura i Esport; la normativa per la qual es desenvolupe el règim de concerts educatius i es regule el sistema de pagament delegat dels centres privats concertats de la Comunitat Valenciana; el Decret 6/2017, de 20 de gener, del Consell; les Instruccions que la direcció general competent en centres docents privats concertats dicte en desenvolupament, interpretació i aplicació de les anteriors normes; el títol IV de la Llei orgànica 8/1985, de 3 de juliol, reguladora del dret a l'educació; els capítols I i IV del títol IV de la Llei orgànica 2/2006, de 3 de maig, d'educació; el Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius; i quantes altres normes de desplegament li siguen aplicables.  
  
  
Quarta. Les qüestions litigioses que es deriven de l'aplicació d'aquest concert educatiu es resoldran d'acord amb el que disposa l'article 8 del Reglament de normes bàsiques sobre concerts educatius.  
  
  
I perquè així conste, ambdues parts signen el present document en la data indicada.